b'\n_START_ARTICLE_\nKamil\xc4\x97 Laimut\xc4\x97 Bloznelien\xc4\x97\n_START_PARAGRAPH_\nKamil\xc4\x97 Laimut\xc4\x97 Bloznelien\xc4\x97-\xc5\xbdakavi\xc4\x8di\xc5\xabt\xc4\x97 (g. 1935 m. baland\xc5\xbeio 21 d. \xc4\x8ciobi\xc5\xa1kis, Ukmerg\xc4\x97s apskr.) \xe2\x80\x93 Lietuvos gydytoja kardiolog\xc4\x97, habilituota biomedicinos moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\n1958 m. baig\xc4\x97 Kauno medicinos institut\xc4\x85. 1990 m. medicinos moksl\xc5\xb3 habil. daktar\xc4\x97._NEWLINE_1960\xe2\x80\x931970 m. dirbo Kauno klinikin\xc4\x97s ligonin\xc4\x97s Kardiologijos skyriuje. Nuo 1970 m. dirba Kauno medicinos institute (1989\xe2\x80\x931998 m. Kauno medicinos akademija, nuo 1998 m. Kauno medicinos universitetas) Kardiologijos institute.\n_START_SECTION_\nMokslin\xc4\x97 veikla\n_START_PARAGRAPH_\nTyrimais pagrind\xc4\x97 Palangos kurorto tinkamum\xc4\x85 sveikstan\xc4\x8di\xc5\xb3j\xc5\xb3 po miokardo infarkto reabilitacijai. Tiria sergan\xc4\x8di\xc5\xb3j\xc5\xb3 miokardo infarktu ankstyvuosius fizini\xc5\xb3 kr\xc5\xabvio m\xc4\x97ginius, j\xc5\xb3 informatyvum\xc4\x85 ir prognozavim\xc4\x85; apie tai paskelb\xc4\x97 mokslini\xc5\xb3 straipsni\xc5\xb3._NEWLINE_Nuo 1992 m. Lietuvos katalik\xc5\xb3 moksl\xc5\xb3 akademijos, nuo 1995 m. Europos kardiolog\xc5\xb3 draugijos ir Pasaulin\xc4\x97s \xc5\xa1irdies federacijos nar\xc4\x97._NEWLINE_Sutuoktinis Mindaugas Julius Bloznelis, vaikai Laima Bloznelyt\xc4\x97-Pl\xc4\x97\xc5\xa1nien\xc4\x97 ir Mindaugas Petras Bloznelis.'